MODIFICACIÓN DE DELEGACIÓN DE COMPETENCIAS DA XUNTA DE GOBERNO LOCAL
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 12/03/2015)

A Xunta de Goberno Local do Concello de Pontevedra, na sesión que tivo lugar o día 26.02.2015, adoptou, entre outros, o acordo que se transcribe a continuación: A Xunta de Goberno Local, na sesión do día 25 de xuño de 2012, delegou determinadas competencias nos concelleiros e director xeral, sendo as delegadas no concelleiro responsable da área de Facenda e Medio Ambiente as que se relacionan: “a) A iniciación dos expedientes de contratacións e concesións, salvo en materia de patrimonio municipal. b) Os contratos menores en tódalas súas fases. c) A adxudicación dos contratos. d) A sinatura de tódolos contratos e concesións administrativas, previa autorización e disposición do gasto. e) O desenvolvemento da xestión económica, a autorización e disposición de gastos que sexan competencia da Xunta de Goberno Local, salvo aqueles expedientes cuxa autorización e disposición de gasto se realice simultaneamente na Xunta de Goberno Local ao aprobar o asunto. f) Autorizacións e posta a disposición de bens inmobles por períodos de ata un ano.” Para os efectos de axilizar a tramitación dos expedientes de contratación resulta preciso completar a delegación, atribuíndo á devandita concellería a competencia para a aprobación dos proxectos de obra e, de seren necesario, a realización de requirimentos aos adxudicatarios para a formalización dos contratos. O artigo 127 da Lei 7/1985 reguladora de bases de réxime local establece a posibilidade de que a Xunta de Goberno Local delegue nos membros aos que fai referencia no seu apartado segundo. Así mesmo, o Regulamento Orgánico do Goberno e da Administración do Concello de Pontevedra prevé esa posibilidade no seu artigo 22. Polo tanto, á vista da facultade legal prevista na lexislación de réxime local, a Xunta de Goberno Local, por unanimidade, acorda: Primeiro.—Modificar o acordo de delegación de competencias da Xunta de Goberno Local do Concello de Pontevedra de data 25 de xuño de 2012 engadindo o apartado g) ao punto primeiro.1) do dito acordo de xeito que se engaden novas delegacións ao concelleiro delegado da área de Facenda e Medio Ambiente don Raimundo González Carballo, de conformidade co seguinte: “g) A aprobación dos proxectos de obra e, de seren necesario, a realización de requirimentos aos adxudicatarios para a formalización dos contratos.”. A Xunta de Goberno Local, en calquera momento, poderá asumir as atribucións delegadas por este acordo, sen prexuízo de poder avogar en calquera momento as competencias delegadas de conformidade coa lexislación vixente sobre procedemento administrativo común. O concelleiro delegado non poderán delegar nun terceiro as atribucións que lle confire a Xunta de Goberno Local. Os actos ditados polo concelleiro delegado, no exercicio das atribucións delegadas, enténdense ditados pola Xunta de Goberno Local, segundo corresponda á delegación, atribuíndose expresamente ao concelleiro delegado a resolución dos recursos de reposición interpostos contra os actos por eles ditados. A precedente delegación deberá ser aceptada por parte do concelleiro, entendéndose aceptada tacitamente se no prazo de tres días hábiles non hai expresa manifestación rexeitando a delegación. Segundo.—Notifíquese a presente resolución, persoalmente, ao Concelleiro interesado, dese conta ao Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade dende a súa aceptación.” Pontevedra, 27.02.2015.—O Alcalde, Miguel Anxo Fernández Lores.